CELEX: 32020R2014
Language: hr
Date: 2020-08-21 00:00:00
Title: Delegirana uredba Komisije (EU) 2020/2014 оd 21. kolovoza 2020. o utvrđivanju pojedinosti o provedbi obveze iskrcavanja u određenom ribolovu u Sjevernom moru za razdoblje 2021.-2023.

10.12.2020   
               
               
                  HR
               
               
                  Službeni list Europske unije
               
               
                  L 415/10
               
            
         DELEGIRANA UREDBA KOMISIJE (EU) 2020/2014
         оd 21. kolovoza 2020.
         o utvrđivanju pojedinosti o provedbi obveze iskrcavanja u određenom ribolovu u Sjevernom moru za razdoblje 2021.-2023.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/973 Europskog parlamenta i Vijeća od 4. srpnja 2018. o utvrđivanju višegodišnjeg plana za pridnene stokove u Sjevernome moru i za ribarstvo kojim se iskorištavaju ti stokovi, utvrđivanju pojedinosti o provedbi obveze iskrcavanja u Sjevernome moru i o stavljanju izvan snage uredbi Vijeća (EZ) br. 676/2007 i (EZ) br. 1342/2008 (1), a posebno njezin članak 11.,
         budući da:
         
                     (1)
                  
                  
                     Jedan od ciljeva Uredbe (EU) br. 1380/2013 Europskog parlamenta i Vijeća (2) postupno je napuštanje prakse odbacivanja ulova u svim vrstama ribolova Unije uvođenjem obveze iskrcavanja za ulove vrsta koje podliježu ograničenjima ulova.
                  
               
                     (2)
                  
                  
                     Člankom 9. Uredbe (EU) br. 1380/2013 predviđeno je donošenje višegodišnjih planova koji sadržavaju mjere očuvanja za ribolov kojim se iskorištavaju određeni stokovi na relevantnom geografskom području. Takvim višegodišnjim planovima utvrđuju se pojedinosti o provedbi obveze iskrcavanja te se njima Komisija može ovlastiti za pobliže utvrđivanje relevantnih pojedinosti na temelju zajedničkih preporuka država članica.
                  
               
                     (3)
                  
                  
                     Uredbom (EU) 2018/973 utvrđuje se višegodišnji plan za pridnene stokove u Sjevernome moru i za ribarstvo kojim se iskorištavaju ti stokovi. Člankom 11. te uredbe Komisija se ovlašćuje za donošenje delegiranih akata radi dopune te uredbe utvrđivanjem pojedinosti o obvezi iskrcavanja za sve stokove vrsta u Sjevernome moru na koje se primjenjuje obveza iskrcavanja na temelju članka 15. stavka 1. Uredbe (EU) br. 1380/2013, kako je predviđeno u članku 15. stavku 5. točkama od (a) do (e) potonje Uredbe, a na temelju zajedničkih preporuka koje izrađuju države članice.
                  
               
                     (4)
                  
                  
                     Kako je navedeno u Uredbi (EU) 2018/973, Sjeverno more obuhvaća zone Međunarodnog vijeća za istraživanje mora (ICES) 2a i 3a te potpodručje ICES-a 4.
                  
               
                     (5)
                  
                  
                     Delegiranom uredbom Komisije (EU) 2019/2238 (3) utvrđuju se pojedinosti o provedbi obveze iskrcavanja za ribolov određenih pridnenih vrsta u Sjevernome moru za razdoblje 2020.–2021., slijedom zajedničke preporuke koju su dostavile Belgija, Danska, Francuska, Nizozemska, Njemačka, Švedska i Ujedinjena Kraljevina (4), koje imaju izravan upravljački interes u ribolovu u Sjevernome moru.
                  
               
                     (6)
                  
                  
                     Belgija, Danska, Francuska, Njemačka, Nizozemska i Švedska, nakon savjetovanja sa Savjetodavnim vijećem za Sjeverno more i Savjetodavnim vijećem za ribolov pelagijskih vrsta, Komisiji su 4. svibnja 2020. dostavile zajedničku preporuku o uspostavi plana za odbačeni ulov pelagijskih i pridnenih vrsta u Sjevernome moru za razdoblje 2021. – 2023. Države članice 23. srpnja 2020. dostavile su revidiranu verziju zajedničke preporuke.
                  
               
                     (7)
                  
                  
                     Znanstveni doprinos dala su relevantna znanstvena tijela, a pregledao ga je Znanstveni, tehnički i gospodarski odbor za ribarstvo (STECF) (5). Komisija je 28. srpnja 2020. na sastanku na kojem je u svojstvu promatrača sudjelovao Europski parlament predstavila predmetne mjere stručnoj skupini sastavljenoj od predstavnika 27 država članica.
                  
               
                     (8)
                  
                  
                     U skladu s člankom 18. Uredbe (EU) br. 1380/2013 Komisija je razmotrila ocjenu STECF-a i potrebu za time da države članice osiguraju potpunu provedbu obveze iskrcavanja. Regionalne skupine država članica većinu svojih zahtjeva za izuzeće de minimis temeljile su na mogućem povećanju troškova zbog postupanja s neželjenim ulovom. Informacije koje su u tom pogledu dostavile države članice poboljšale su se. Međutim, STECF napominje da je u nekima od tih slučajeva još potrebno poboljšati prikupljanje podataka i da bi u nastojanju da se smanji razina neželjenog ulova prednost trebalo dati jačanju selektivnosti. Stoga će se u takvim slučajevima izuzeća odobriti za pojedinačne slučajeve, na jednu ili dvije godine. Države članice trebale bi dostaviti dodatne podatke koji proizlaze iz tekućih istraživanja i znanstvenih studija.
                  
               
                     (9)
                  
                  
                     Delegirana uredba (EU) 2019/2238 sadržavala je izuzeće na temelju stope preživljavanja, kako je predviđeno člankom 15. stavkom 4. točkom (b) Uredbe (EZ) br. 1380/2013, za škampa ulovljenog vršama u zonama ICES-a 2a i 3a te na potpodručju ICES-a 4, i to na temelju znanstvenih dokaza o visokim stopama preživljavanja odbačenog ulova. Države članice zatražile su nastavak izuzeća. STECF je procijenio dokaze koje su države članice dostavile prethodnih godina i zaključio (6) da je izuzeće opravdano. S obzirom na to da se okolnosti nisu promijenile, to izuzeće trebalo bi se zadržati.
                  
               
                     (10)
                  
                  
                     Delegirana uredba (EU) 2019/2238 sadržavala je izuzeće na temelju stope preživljavanja za ulove škampa u potpodručju ICES-a 4 i zonama ICES-a 2a i 3a pridnenim povlačnim mrežama, među ostalim i uz upotrebu selektivnih uređaja. Države članice zatražile su nastavak izuzeća i dostavile nove dokaze. STECF je analizirao nove dokaze koje su dostavile države članice i zaključio (7) da su dostavljene dodatne informacije o ribolovu škampa povlačnom mrežom sa širilicama na istočnoj obali, u skladu sa zahtjevima STECF-a (8). STECF je prethodnih godina zaključio da su popratne informacije pouzdane i da je tehnika validacije koja je upotrijebljena u kontekstu većih flota bila razumna (9). S obzirom na to da se okolnosti nisu promijenile, to izuzeće trebalo bi se zadržati.
                  
               
                     (11)
                  
                  
                     Delegirana uredba (EU) 2019/2238 sadržavala je izuzeće na temelju stope preživljavanja za ulove lista veličine manje od minimalne referentne veličine za očuvanje ostvarene povlačnim mrežama sa širilicama u zoni ICES-a 4c, i to na temelju znanstvenih dokaza o visokim stopama preživljavanja odbačenog ulova. Države članice zatražile su od Međunarodnog vijeća za istraživanje mora da se izuzeće nastavi. STECF je procijenio te dokaze prethodnih godina i zaključio (10) da su ti dokazi dostatni. S obzirom na to da se okolnosti nisu promijenile, to izuzeće trebalo bi se zadržati.
                  
               
                     (12)
                  
                  
                     Delegirana uredba (EU) 2019/2238 sadržavala je izuzeće na temelju stope preživljavanja za usputni ulov vrsta koje podliježu ograničenjima ulova u ribolovu vršama i stajaćim kogolima, i to na temelju znanstvenih dokaza o visokim stopama preživljavanja odbačenog ulova. STECF je procijenio dokaze iz prethodnih godina i zaključio (11) da dostupni podaci pokazuju da je smrtnost odbačenog ulova vjerojatno niska; međutim, stvarni ulov u ribarstvu je zanemariv. Izuzeće bi se trebalo nastaviti primjenjivati jer ulov nije značajan, a okolnosti se nisu promijenile.
                  
               
                     (13)
                  
                  
                     Delegirana uredba (EU) 2019/2238 sadržavala je izuzeće na temelju stope preživljavanja za iverka zlatopjega u ribolovu jednostrukim i trostrukim mrežama stajaćicama u zoni ICES-a 3a i na potpodručju ICES-a 4. Države članice zatražile su nastavak izuzeća. STECF je procijenio dokaze iz prethodnih godina i zaključio (12) da su podaci razumni i pokazuju znatno visoku stopu preživljavanja. S obzirom na to da se okolnosti nisu promijenile, to bi izuzeće stoga trebalo zadržati u ovoj Uredbi.
                  
               
                     (14)
                  
                  
                     Delegirana uredba (EU) 2019/2238 sadržavala je izuzeće na temelju stope preživljavanja za iverka zlatopjega u ribolovu danskim potegačama u zoni ICES-a 3a i na potpodručju ICES-a 4. Države članice zatražile su nastavak izuzeća. STECF je procijenio dokaze iz prethodnih godina i zaključio (13) da su podaci studije o stopi preživljavanja pouzdani. S obzirom na to da se okolnosti nisu promijenile, to izuzeće trebalo bi se zadržati.
                  
               
                     (15)
                  
                  
                     Delegirana Uredba (EU) 2019/2238 sadržavala je izuzeće na temelju visoke stope preživljavanja za ulov i usputni ulov iverka zlatopjega u ciljanom lovu na plosnatice i oblu ribu povlačnim mrežama s veličinom oka mrežnog tega najmanje 120 mm u zoni ICES-a 3a i potpodručju ICES-a 4. Države članice zatražile su nastavak izuzeća. U zajedničkoj preporuci zatraženo je i novo izuzeće na temelju visoke stope preživljavanja za iverka zlatopjega uhvaćenog povlačnim mrežama s veličinom oka mrežnog tega između 100 i 119 mm u zoni ICES-a 3a i potpodručju ICES-a 4. Države članice dostavile su dodatne znanstvene dokaze kako bi dokazale visoke stope preživljavanja odbačenog ulova iverka zlatopjega u tom ribolovu. STECF je napomenuo da su popratne studije provedene s veličinom oka mrežnog tega od 90 mm pa nije vjerojatno da su stope preživljavanja niže s veličinom oka mrežnog tega od najmanje 100 mm. S obzirom na to da su godišnje doba i izloženost zraku glavni čimbenici koji utječu na preživljavanje iverka zlatopjega i da stope preživljavanja mogu biti niže nakon 60 minuta izloženosti zraku, izuzeća bi trebalo uključiti u ovu Uredbu i neželjeni ulov iverka zlatopjega treba se odmah vratiti u more.
                  
               
                     (16)
                  
                  
                     Delegirana uredba (EU) 2019/2238 sadržavala je izuzeća na temelju stope preživljavanja za sljedeće:
                     
                                 —
                              
                              
                                 iverka zlatopjega ulovljenog u ciljanom ribolovu plosnatica ili oblih riba povlačnim mrežama (koćama) veličine oka mrežnog tega od najmanje 90 do 99 mm opremljenima plohom Seltra u vodama Unije u zoni ICES-a 3a,
                              
                           
                                 —
                              
                              
                                 iverka zlatopjega ulovljenog u ciljanom ribolovu plosnatica ili oblih riba povlačnim mrežama (koćama) veličine oka mrežnog tega od najmanje 80 do 99 mm u vodama Unije na potpodručju ICES-a 4.
                              
                           
               
                     (17)
                  
                  
                     Države članice zatražile su da se to izuzeće nastavi primjenjivati i dostavile nove znanstvene dokaze koji proizlaze iz tekućih istraživanja. STECF je primijetio (14) da su i dalje potrebna poboljšanja definicija za razlikovanje ribolova plosnatica i oble ribe od ciljanog ribolova škampa. Komisija je napomenula da su se države članice u zajedničkoj preporuci obvezale nastaviti s radom u tom pogledu. Stoga bi izuzeće trebalo zadržati.
                  
               
                     (18)
                  
                  
                     Delegirana uredba (EU) 2019/2238 sadržavala je izuzeće na temelju stope preživljavanja za ulove iverka zlatopjega veličine manje od minimalne referentne veličine za očuvanje ostvarene povlačnim mrežama (koćama) s gredom (BT2) veličine oka mrežnog tega 80 do 119 mm u zoni ICES-a 2a i na potpodručju ICES-a 4:
                     
                                 —
                              
                              
                                 za iverka zlatopjega ulovljenog alatima na koje je ugrađena slipna kuka ili ploha za otpuštanje pridnenog materijala (BRP), plovilima snage motora veće od 221 kW,
                              
                           
                                 —
                              
                              
                                 za iverka zlatopjega ulovljenog plovilima država članica koje provode plan za potpuno dokumentiranje ribolova,
                              
                           
                                 —
                              
                              
                                 za plosnatice ulovljene povlačnim mrežama (koćama) s gredom (BT2) plovilima čija snaga motora nije veća od 221 kW ili čija je duljina preko svega manja od 24 m, izrađenima za ribolov unutar zone od 12 nautičkih milja, ako je prosječno trajanje potega manje od 90 minuta.
                              
                           
               
                     (19)
                  
                  
                     Države članice zatražile su da se to izuzeće nastavi primjenjivati i dostavile nove dokaze. STECF je napomenuo (15) da su u tijeku opsežni istraživački projekti koji bi trebali dati korisne informacije o tom izuzeću. Stoga bi ta izuzeća trebalo zadržati. Države članice trebale bi u najkraćem mogućem roku, a najkasnije 1. svibnja svake godine, dostaviti relevantne podatke prikupljene u tekućim projektima. Komisija napominje da su se države članice u zajedničkoj preporuci obvezale predati raspored za izradu plana djelovanja sa sljedećim godišnjim izvješćem do 1. svibnja 2021.
                  
               
                     (20)
                  
                  
                     Delegirana uredba (EU) 2019/2238 sadržavala je izuzeće na temelju stope preživljavanja za oblića ulovljenog na potpodručju ICES-a 4 povlačnim mrežama (koćama) s gredom (TBB) kod kojih veličina oka mrežnog tega vreće (sake) iznosi više od 80 mm. Države članice zatražile su da se to izuzeće nastavi primjenjivati i dostavile nove znanstvene informacije. STECF je napomenuo (16) da je nejasno jesu li dostavljene procjene stope preživljavanja primjenjive na ovaj zahtjev. Komisija napominje da su se države članice u zajedničkoj preporuci obvezale provesti daljnja istraživanja kako bi se pratila stopa preživljavanja odbačenog romba i dostavile detaljnije informacije o stopi preživljavanja u novom znanstvenom projektu, koji će trajati do kraja 2021. godine. Stoga bi to izuzeće trebalo zadržati do 31. prosinca 2022. Države članice trebale bi do 1. svibnja svake godine podnijeti godišnje izvještaje o napretku rada koji je u tijeku.
                  
               
                     (21)
                  
                  
                     Delegirana uredba (EU) 2019/2238 sadržavala je izuzeće na temelju stope preživljavanja volina i raža koje su ulovljene svim ribolovnim alatima u zonama ICES-a 2a i 3a te potpodručju ICES-a 4. Države članice zatražile su da se to izuzeće nastavi primjenjivati i dostavile nove znanstvene informacije. STECF je zaključio (17) da se kontinuirano radilo na uklanjanju nedostataka u podacima kako bi se ispunili ciljevi plana. Stoga bi to izuzeće trebalo zadržati. Međutim, potrebna su poboljšanja kad je riječ o prikupljanju podataka. Države članice koje imaju izravan upravljački interes trebale bi do 1. svibnja svake godine dostaviti dodatne znanstvene informacije, posebno za malu ražu za koju se pokazalo da ima nižu stopu preživljavanja. Komisija napominje da su se na zahtjev STECF-a države članice obvezale u zajedničkoj preporuci izvještavati o dogovorenom planu djelovanja, uključujući za malu ražu.
                  
               
                     (22)
                  
                  
                     Delegirana uredba Komisije (EU) br. 1395/2014 (18) sadržavala je izuzeće na temelju stope preživljavanja za skušu i haringu ulovljene okružujućom mrežom plivaricom pod određenim uvjetima nakon pozitivne ocjene STECF-a (19). Studije su pokazale da stopa preživljavanja ovisi o vremenu sakupljanja i gustoći ribe u mreži, što je u tom ribolovu obično ograničeno. Države članice zatražile su nastavak izuzeća. S obzirom na to da se okolnosti nisu promijenile, to izuzeće trebalo bi se zadržati. Države članice koje imaju izravni upravljački interes trebale bi najkasnije do 1. svibnja 2022. dostaviti ažurirane podatke o ribarstvu.
                  
               
                     (23)
                  
                  
                     Delegirana uredba (EU) 2019/2238 sadržavala je izuzeća de minimis za sljedeće:
                     
                                 —
                              
                              
                                 lista ulovljenog trostrukim i jednostrukim mrežama stajaćicama u zonama ICES-a 2a i 3a i na potpodručju ICES-a 4,
                              
                           
                                 —
                              
                              
                                 lista ulovljenog određenim povlačnim mrežama (koćama) s gredom opremljenima flamanskom plohom na potpodručju ICES-a 4,
                              
                           
                                 —
                              
                              
                                 kombinirane ulove lista, koljaka, pišmolja, bakalara, ugljenara i oslića ostvarene određenim pridnenim povlačnim mrežama u zoni ICES-a 3a,
                              
                           
                                 —
                              
                              
                                 kombinirane ulove lista, koljaka, pišmolja, bakalara, ugljenara, iverka zlatopjega, haringe, norveške ugotice, velikog srebrnjaka i ugotice pučinke ostvarene određenim pridnenim povlačnim mrežama (koćama) u zoni ICES-a 3a,
                              
                           
                                 —
                              
                              
                                 pišmolja ulovljenog određenim pridnenim povlačnim mrežama (koćama) u zoni ICES-a 3a,
                              
                           
                                 —
                              
                              
                                 iverka zlatopjega ulovljenog određenim pridnenim povlačnim mrežama (koćama) na potpodručju ICES-a 4,
                              
                           
                                 —
                              
                              
                                 sve vrste koje podliježu ograničenjima ulova ulovljene određenim povlačnim mrežama (koćama) s gredom u zonama ICES-a 4b i 4c.
                              
                           
                                 —
                              
                              
                                 manjića ulovljenog određenim pridnenim povlačnim mrežama (koćama) na potpodručju ICES-a 4,
                              
                           
               
                     (24)
                  
                  
                     Države članice zatražile su nastavak izuzeća. STECF je te dokaze pregledao proteklih godina i zaključio (20) (21) (22) da dokumenti koje su dostavile države članice sadržavaju obrazložene argumente u prilog tomu da je veću selektivnost teško postići ili da ona podrazumijeva nerazmjerne troškove postupanja s neželjenim ulovom. S obzirom na to da se okolnosti nisu promijenile, primjereno je nastaviti primjenjivati izuzeće de minimis u skladu s postotcima i potrebnim izmjenama predloženima u novoj zajedničkoj preporuci na temelju članka 15. stavka 5. točke (c) Uredbe (EU) br. 1380/2013.
                  
               
                     (25)
                  
                  
                     Delegirana uredba (EU) 2019/2238 sadržavala je izuzeće de minimis za pišmolja i bakalara ulovljene pridnenim povlačnim mrežama (koćama) u zoni ICES-a 4c. Države članice zatražile su nastavak izuzeća. STECF je pregledao to izuzeće proteklih godina (23) te je ono odobreno na osnovu toga što je selektivnost bilo teško poboljšati. Međutim, s obzirom na trenutačno stanje bakalara (24) STECF je u izvješću 20-04 naveo da bi države članice trebale poduzeti mjere za smanjenje razine neželjenog ulova. Stoga bi to izuzeće trebalo odobriti za jednu godinu, a države članice koje imaju izravan upravljački interes za taj ribolov trebale bi najkasnije do 1. svibnja 2021. dostaviti dodatne informacije o sastavu ulova radi procjene STECF-a.
                  
               
                     (26)
                  
                  
                     Delegirana uredba (EU) 2019/2238 sadržavala je izuzeće de minimis za pišmolja i bakalara veličine manje od minimalne referentne veličine za očuvanje ulovljene pridnenim povlačnim mrežama (koćama) ili potegačama na potpodručjima ICES-a 4a i 4b. Države članice zatražile su nastavak izuzeća i dostavile nove dokaze. STECF je pregledao dokaze koje su dostavile države članice i napomenuo da je u tijeku nova studija, ali da su poboljšanja dostavljenih dokaza i dalje potrebna. S obzirom na trenutačno stanje bakalara (25) STECF je u izvješću 20-04 naveo da bi države članice trebale poduzeti mjere za smanjenje razine neželjenog ulova. Izuzeće se stoga treba odobriti na dvije godine i to samo za pišmolja u smanjenom postotku.
                  
               
                     (27)
                  
                  
                     Delegirana uredba (EU) 2019/2238 sadržavala je izuzeće de minimis za pišmolja ispod minimalne referentne veličine za očuvanje uhvaćenog plovilima koja upotrebljavaju povlačne mreže (koće) veličine oka mrežnog tega od 80 do 119 mm u potpodručju ICES-a 4. Države članice zatražile su nastavak izuzeća i dostavile nove dokaze. STECF je napomenuo (26) da postoje dokazi o povećanju troškova. Države članice ukazale su na potencijalnu opasnost od ograničavanja ovog ribolova, kao i na studije o primjeni mjera selektivnosti koje su u tijeku i koje bi trebale dati korisne informacije o ovom izuzeću. Međutim, STECF je primijetio da su dostavljene informacije ograničene i da obuhvaćaju samo nizozemsku flotu. Izuzeće se stoga treba odobriti na godinu dana. Daljnje dokaze o nesrazmjernim troškovima i poboljšanjima selektivnosti države članice trebale bi dostaviti do 1. svibnja 2021.
                  
               
                     (28)
                  
                  
                     Delegirana uredba (EU) br. 1395/2014 sadržavala je izuzeće de minimis za skušu, šaruna, haringu i pišmolja uhvaćene koćaricama ukupne duljine do 25 metara s pomoću pelagijskih povlačnih mreža u potpodručjima ICES-a 4b i 4c južno od 54 stupnja sjeverne geografske širine. Države članice zatražile su nastavak izuzeća i dostavile nove dokaze. STECF je zaključio (27) da je razumno pretpostaviti da bi postizanje dodatnih poboljšanja selektivnosti bilo teško i da bi troškovi sortiranja ulova bili visoki s obzirom na prirodu predmetnog ribolova. Međutim, STECF je primijetio da su nove informacije ograničene. Države članice trebale bi dostaviti dodatne kvantitativne dokaze kojima se potkrepljuje izuzeće de minimis. Stoga bi izuzeće trebalo odobriti na dvije godine. Države članice trebale bi najkasnije 1. svibnja 2022. dostaviti dodatne informacije radi procjene STECF-a.
                  
               
                     (29)
                  
                  
                     Delegiranom uredbom (EU) 2019/2238 odobreno je izuzeće de minimis za zajedničku količinu papaline, hujice, norveške ugotice i ugotice pučinke u ribolovu pridnenih vrsta povlačnim mrežama u zoni ICES-a 3a i potpodručju ICES-a 4. Države članice zatražile su nastavak izuzeća i dostavile nove dokaze. STECF je zaključio (28) da je razumno pretpostaviti da bi postizanje dodatnih poboljšanja selektivnosti bilo teško i da bi troškovi sortiranja ulova bili visoki s obzirom na prirodu predmetnog ribolova. Međutim, STECF je napomenuo da su potrebni dodatni kvantitativni podaci koji bi podržali izuzeće. Stoga bi izuzeće trebalo odobriti na dvije godine. Države članice do 1. svibnja 2022. trebaju dostaviti ažurirane znanstvene podatke i odgovarajuće popratne informacije.
                  
               
                     (30)
                  
                  
                     Delegiranom uredbom (EU) 2019/2238 odobreno je izuzeće de minimis za manjića ulovljenog parangalima u zoni ICES-a 4c. Države članice zatražile su nastavak izuzeća i dostavile nove dokaze. STECF je pregledao podatke koje su dostavile države članice i zaključio da su (29), iako su predstavljeni podaci ograničeni, argumenti u vezi s poteškoćama u poboljšanju selektivnosti vjerodostojni. Stoga bi izuzeće trebalo odobriti na dvije godine. Države članice do 1. svibnja 2022. trebaju dostaviti dodatne informacije na kojima se temelji ovo izuzeće.
                  
               
                     (31)
                  
                  
                     Delegiranom uredbom (EU) 2019/2238 odobrena su izuzeća de minimis za skušu i šaruna koji su uhvaćeni pridnenom povlačnom mrežom veličine oka mrežnog tega od 80 do 99 mm u potpodručju ICES-a 4. Države članice zatražile su nastavak izuzeća i dostavile nove dokaze. STECF je pregledao dokaze koje su dostavile države članice i zaključio (30) da postoje dokazi o povećanim troškovima povezanima s rukovanjem i skladištenjem neželjenog ulova, ali da su dostupni podaci ograničeni na određena područja i flote. Izuzeće bi stoga trebalo odobriti na dvije godine i trebalo bi se primjenjivati na ta područja i flote. Države članice do 1. svibnja 2022. trebaju dostaviti dodatne informacije na kojima se temelji ovo izuzeće.
                  
               
                     (32)
                  
                  
                     Zajednička preporuka uključivala je novo izuzeće de minimis za ugoticu pučinku u industrijskom ribolovu pelagijskim koćaricama. STECF je analizirao dokaze koje su dostavile države članice i zaključio (31) da su podaci ograničeni u onom smislu u kojem podupiru argumente da je selektivnost teško ostvariva, a troškovi postupanja s neželjenim ulovom nerazmjerni. Međutim, STECF je primijetio da će postizanje dodatnih poboljšanja selektivnosti biti teško s obzirom na tehničke i sanitarne posebnosti koćarica za preradu ulova. Izuzeće bi trebalo odobriti na dvije godine kako bi se uskladilo s drugim morskim bazenima te da se državama članicama omogući dovoljno vremena da pojasne odstupanja u podacima koja je utvrdio STECF. Države članice do 1. svibnja 2022. trebaju dostaviti dodatne informacije.
                  
               
                     (33)
                  
                  
                     Kako bi se osigurala pouzdana procjena količina odbačenog ulova za potrebe utvrđivanja ukupnih dopuštenih ulova, države članice trebale bi, u slučajevima u kojima se izuzeće de minimis temelji na ekstrapolaciji situacija za koje su na raspolaganju ograničeni podaci i djelomičnim informacijama o floti, osigurati pružanje točnih i provjerljivih podataka za cijelu flotu na koju se primjenjuje to izuzeće.
                  
               
                     (34)
                  
                  
                     Mjere predložene u novoj zajedničkoj preporuci u skladu su s člankom 15. stavkom 4., člankom 15. stavkom 5. točkom (c) i člankom 18. stavkom 3. Uredbe (EU) br. 1380/2013 te s Uredbom (EU) 2018/973, posebno njezinim člankom 11., te se stoga mogu uvrstiti u ovu Uredbu.
                  
               
                     (35)
                  
                  
                     U skladu s člankom 16. stavkom 2. Uredbe (EU) 2018/973 ovlast za donošenje delegiranih akata u pogledu obveze iskrcavanja dodijeljena je Komisiji na razdoblje od pet godina počevši od 5. kolovoza 2018. Stoga je primjereno preispitati učinak izuzeća od obveze iskrcavanja na temelju stope preživljavanja i izuzeća de minimis od obveze iskrcavanja.
                  
               
                     (36)
                  
                  
                     Delegiranu uredbu (EU) 2019/2238 stoga bi trebalo staviti izvan snage i zamijeniti novom uredbom. Međutim, člancima 11. i 12. Delegirane uredbe (EU) 2019/2238 predviđene su tehničke mjere za povećanje selektivnosti alata i smanjenje neželjenog ulova u Skagerraku te za dopuštanje uporabe mreža SepNep. Te bi mjere trebale ostati na snazi do kraja 2021., kako je prvobitno bilo predviđeno Delegiranom uredbom (EU) 2019/2238, ili do donošenja novog delegiranog akta u kojem će se te tehničke mjere propisati u skladu s Uredbom (EU) 2019/1241 Europskog parlamenta i Vijeća (32).
                  
               
                     (37)
                  
                  
                     Budući da mjere predviđene ovom Uredbom izravno utječu na planiranje ribolovne sezone plovila Unije i na povezane gospodarske aktivnosti, ova bi Uredba trebala stupiti na snagu neposredno nakon objave. Ta bi se uredba trebala primjenjivati od 1. siječnja 2021.,
                  
               DONIJELA JE OVU UREDBU:
         
            Članak 1.
            Provedba obveze iskrcavanja
            Obveza iskrcavanja iz članka 15. stavka 1. Uredbe (EU) br. 1380/2013 primjenjuje se na ribolov pridnenih i pelagijskih vrsta koje podliježu ograničenjima ulova u vodama Unije u Sjevernome moru (zone ICES-a 2a, 3a i potpodručje ICES-a 4) za razdoblje 2021.-2023. u skladu s ovom Uredbom.
         
         
            Članak 2.
            Definicije
            Za potrebe ove Uredbe, primjenjuju se sljedeće definicije:
            
                        (1)
                     
                     
                        „selektivni uređaj Netgrid” znači selektivni uređaj koji se sastoji od dijela s četiri plohe umetnutog u povlačnu mrežu s dvije plohe s nagnutom površinom koju čini mreža romboidnog oka mrežnog tega veličine od najmanje 200 mm, a vodi do izlaznog otvora na vrhu povlačne mreže;
                     
                  
                        (2)
                     
                     
                        „flamanska ploha” znači posljednji stožasti mrežasti dio povlačne mreže (koće) s gredom, koji ima sljedeća obilježja:
                        
                                    —
                                 
                                 
                                    stražnji joj je dio izravno pričvršćen na saku,
                                 
                              
                                    —
                                 
                                 
                                    gornji i donji mrežasti dio imaju veličinu oka mrežnog tega od najmanje 120 mm, mjereno između čvorova,
                                 
                              
                                    —
                                 
                                 
                                    kad se rastegne, duga je najmanje tri metra;
                                 
                              
                  
                        (3)
                     
                     
                        „ploha za otpuštanje pridnenog materijala” znači mrežna ploha većeg ili kvadratnog oka mrežnog tega ugrađena u donju plohu povlačne mreže, obično povlačne mreže (koće) s gredom, kojoj je svrha otpuštanje pridnenog materijala i otpada s morskog dna prije prelaska u saku;
                     
                  
                        (4)
                     
                     
                        „SepNep” znači povlačna mreža (koća) sa širilicama:
                        
                                    —
                                 
                                 
                                    koja ima veličinu oka mrežnog tega u rasponu od 80 do 99+≥ 100 mm;
                                 
                              
                                    —
                                 
                                 
                                    na koju je ugrađeno više saka veličine oka mrežnog tega 80–120 mm koje su pričvršćene na jedan produžetak, pri čemu krajnja gornja saka ima veličinu oka mrežnog tega od najmanje 120 mm i u nju je ugrađena ploha za odvajanje veličine oka mrežnog tega od najviše 105 mm, i
                                 
                              
                                    —
                                 
                                 
                                    na koju se može ugraditi i rešetka za selekciju s razmakom između prečki rešetke od najmanje 17 mm, uz uvjet da je izrađena tako da je moguć izlazak malih škampa.
                                 
                              
                  
         
            Članak 3.
            Izuzeća na temelju stope preživljavanja za škampa
            
               1.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se u vodama Unije u Sjevernome moru (zone ICES-a 2a, 3a i potpodručje ICES-a 4) na sljedeće ulove škampa (Nephrops norvegicus):
               
                           (a)
                        
                        
                           ulove vršama (FPO (33));
                        
                     
                           (b)
                        
                        
                           ulove pridnenim povlačnim mrežama (koćama) (OTB, OTT, TBN) na koje je ugrađena:
                           
                                       i.
                                    
                                    
                                       saka veličine oka mrežnog tega od najmanje 80 mm; ili
                                    
                                 
                                       ii.
                                    
                                    
                                       saka veličine oka mrežnog tega od najmanje 70 mm opremljena rešetkom za sortiranje vrsta s razmakom između prečki rešetke od najviše 35 mm.
                                    
                                 
                     
            
               2.   Ako se škamp ulovljen u slučajevima iz stavka 1. odbacuje, mora se odmah cijeli pustiti u more na području na kojem je ulovljen.
            
         
         
            Članak 4.
            Izuzeće na temelju stope preživljavanja za lista
            
               1.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se na list (Solea solea) ispod minimalne referentne veličine za očuvanje ulovljen povlačnim mrežama sa širilicama (OTB) veličine oka mrežnog tega od 80 do 99 mm u vodama Unije u zoni ICES-a 4c, unutar šest nautičkih milja od obale, ali izvan utvrđenih uzgajališta.
            
            
               2.   Izuzeće iz stavka 1. primjenjuje se samo na plovila najveće duljine 10 m i najveće snage motora 221 kW kad love u vodama dubine 30 m ili manje uz trajanje potega od najviše 90 minuta.
            
            
               3.   Ako se list ulovljen u slučajevima iz stavka 1. odbacuje, mora se odmah pustiti u more.
            
         
         
            Članak 5.
            Izuzeće na temelju stope preživljavanja za usputni ulov svih vrsta koje podliježu ograničenjima ulova u vršama i stajaćim kogolima
            
               1.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se na sve vrste koje podliježu ograničenjima ulova ulovljene vršama i kogolima (FPO, FYK) u vodama Unije u zoni ICES-a 3a i na potpodručju ICES-a 4.
            
            
               2.   Ako se riba ulovljena u slučajevima iz stavka 1. odbacuje, mora se odmah pustiti u more, i to ispod morske površine.
            
         
         
            Članak 6.
            Izuzeće na temelju stope preživljavanja za ulov i usputni ulov iverka zlatopjega
            
               1.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se u vodama Unije u zoni ICES-a 3a i na potpodručju ICES-a 4 na:
               
                           (a)
                        
                        
                           iverka zlatopjega (Pleuronectes platessa) ulovljenog mrežama (GNS, GTR, GTN, GEN);
                        
                     
                           (b)
                        
                        
                           iverka zlatopjega ulovljenog danskim potegačama;
                        
                     
                           (c)
                        
                        
                           iverka zlatopjega ulovljenog pridnenim povlačnim mrežama (OTB, PTB):
                           
                                       i.
                                    
                                    
                                       veličine oka mrežnog tega od najmanje 120 mm u ciljanom ribolovu plosnatica ili oblih riba u vodama Unije u zoni ICES-a 3a i potpodručju ICES-a 4,
                                    
                                 
                                       ii.
                                    
                                    
                                       veličine oka mrežnog tega od 90 do 119 mm opremljene plohom Seltra s gornjom plohom veličine oka mrežnog tega od 140 mm (kvadratno oko mrežnog tega), veličine oka mrežnog tega od 270 mm (romboidno oko mrežnog tega) ili veličine oka mrežnog tega od 300 mm (kvadratno oko mrežnog tega), koja je usmjerena na plosnatice ili okrugle ribe u vodama Unije u zoni ICES-a 3a;
                                    
                                 
                                       iii.
                                    
                                    
                                       veličine oka mrežnog tega od 80 do 119 mm u ciljanom ribolovu plosnatica ili oblih riba u vodama Unije u potpodručju ICES-a 4.
                                    
                                 
                     
            
               2.   Ako se iverak zlatopjeg ulovljen u slučajevima iz stavka 1. odbacuje, mora se odmah pustiti u more.
            
         
         
            Članak 7.
            Izuzeće na temelju stope preživljavanja za iverka zlatopjega veličine manje od minimalne referentne veličine za očuvanje
            
               1.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se u vodama Unije u zoni ICES-a 2a i na potpodručju ICES-a 4 na ulove iverka zlatopjega veličine manje od minimalne referentne veličine za očuvanje ostvarene povlačnim mrežama (koćama) s gredom veličine oka mrežnog tega 80 do 119 mm (BT2), ako je ulov iverka zlatopjega ostvaren:
               
                           (a)
                        
                        
                           alatima na koje je ugrađena slipna kuka ili ploha za otpuštanje pridnenog materijala (BRP), s pomoću plovila snage motora veće od 221 kW; ili
                        
                     
                           (b)
                        
                        
                           plovilima država članica koje provode plan za potpunu dokumentiranje ribolova.
                        
                     
            
               2.   Izuzeće iz stavka 1. primjenjuje se i na plosnatice ulovljene povlačnim mrežama (koćama) s gredom (BT2) s pomoću plovila čija snaga motora nije veća od 221 kW ili čija je duljina preko svega manja od 24 m, izrađenima za ribolov unutar zone od 12 nautičkih milja, ako je prosječno trajanje potega manje od 90 minuta.
            
            
               3.   Države članice koje imaju izravan upravljački interes u najkraćem mogućem roku, a najkasnije 1. svibnja svake godine, dostavljaju dodatne znanstvene informacije u prilog izuzećima iz stavaka 1. i 2. Znanstveni, tehnički i gospodarski odbor za ribarstvo (STECF) ocjenjuje dostavljene znanstvene informacije do 31. srpnja svake godine.
            
            
               4.   Ako se iverak zlatopjeg ulovljen u slučajevima iz stavaka 1. i 2. odbacuje, mora se odmah pustiti u more.
            
         
         
            Članak 8.
            Izuzeće na temelju stope preživljavanja za oblića
            
               1.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se u vodama Unije na potpodručju ICES-a 4 na ulove oblića (Scophthalmus maximus) ostvarene povlačnom mrežom (koćom) s gredom veličine oka mrežnog tega vreće (sake) od najmanje 80 mm (TBB).
            
            
               2.   Izuzeće iz stavka 1. primjenjuje se privremeno, do 31. prosinca 2022. Države članice koje imaju izravan upravljački interes u najkraćem mogućem roku, a najkasnije do 1. svibnja svake godine, dostavljaju dodatne znanstvene informacije u prilog izuzeću iz stavka 1. STECF ocjenjuje dostavljene znanstvene informacije svake godine do 31. srpnja.
            
            
               3.   Ako se oblić ulovljen u slučajevima iz stavka 1. odbacuje, mora se odmah pustiti u more.
            
         
         
            Članak 9.
            Izuzeće na temelju stope preživljavanja za voline i raže
            
               1.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se na voline i raže ulovljene ribolovnim alatom u vodama Unije u Sjevernome moru (zone ICES-a 2a, 3a i potpodručje ICES-a 4).
            
            
               2.   Države članice koje imaju izravan upravljački interes u najkraćem mogućem roku, a najkasnije do 1. svibnja svake godine, dostavljaju dodatne znanstvene informacije, pogotovo za malu ražu, u prilog izuzeću iz stavka 1. STECF ocjenjuje dostavljene znanstvene informacije svake godine do 31. srpnja.
            
            
               3.   Ako se voline i raže ulovljene u slučajevima iz stavka 1. odbacuju, moraju se odmah pustiti u more.
            
         
         
            Članak 10.
            Izuzeće na temelju stope preživljavanja za ulove skuše i haringe u ribolovu okružujućim mrežama plivaricama
            
               1.   Izuzeće na temelju stope preživljavanja iz članka 15. stavka 4. točke (b) Uredbe (EU) br. 1380/2013 primjenjuje se na skuše i haringe ulovljene u ribolovu okružujućim mrežama plivaricama u vodama Unije u Sjevernome moru (zone ICES-a 2a, 3a i potpodručje ICES-a 4) ako su ispunjeni svi sljedeći uvjeti:
               
                           (a)
                        
                        
                           ulov se pušta prije zatvaranja određenog postotka (utvrđenog u stavcima 2. i 3. u nastavku) okružujuće mreže plivarice („točka vraćanja”),
                        
                     
                           (b)
                        
                        
                           okružujuća mreža plivarica opremljena je vidljivim plutačama kojima je jasno označena točka vraćanja,
                        
                     
                           (c)
                        
                        
                           plovilo i okružujuća mreža plivarica opremljeni su sustavom za elektroničko evidentiranje i dokumentiranje kad, gdje i u kojem opsegu je okružujuća mreža plivarica upotrijebljena za sve ribolovne operacije.
                        
                     
            
               2.   Točka vraćanja iznosi 80 % zatvorene okružujuće mreže plivarice u ribolovu skuše i 90 % zatvorene okružujuće mreže plivarice u ribolovu haringe.
            
            
               3.   Ako se okolno jato sastoji od mješavine obaju vrsta, točka vraćanja iznosi 80 % zatvorene okružujuće mreže plivarice.
            
            
               4.   Zabranjeno je puštanje ulova skuše i haringe nakon točke vraćanja.
            
            
               5.   Prije puštanja okolnog jata uzimaju se njegovi uzorci kako bi se ocijenio njegov sastav prema vrsti, struktura prema veličini i količina.
            
            
               6.   Države članice koje imaju izravan upravljački interes u najkraćem mogućem roku, a najkasnije do 1. svibnja 2022., dostavljaju dokaze u prilog nastavka primjene tog izuzeća.
            
         
         
            Članak 11.
            Izuzeća de minimis za ribolov pelagijskih i pridnenih vrsta
            Odstupajući od članka 15. stavka 1. Uredbe (EU) br. 1380/2013, u skladu s člankom 15. stavkom 4. točkom (c) te uredbe smiju se odbaciti sljedeće količine:
            
                        (1)
                     
                     
                        u ribolovu lista plovilima koja se koriste trostrukim i jednostrukim mrežama stajaćicama (GN, GNS, GND, GNC, GTN, GTR, GEN, GNF) u vodama Unije u Sjevernome moru (zone ICES-a 2a i 3a i potpodručje ICES-a 4):
                        količina lista ispod i iznad minimalne referentne veličine za očuvanje koja ne premašuje 3 % ukupnih godišnjih ulova te vrste;
                     
                  
                        (2)
                     
                     
                        u ribolovu lista plovilima koja se koriste povlačnom mrežom (koćom) s gredom (TBB) veličine oka mrežnog tega 80–119 mm opremljenom flamanskom plohom, u vodama Unije na potpodručju ICES-a 4:
                        količina lista veličine manje od minimalne referentne veličine za očuvanje koja ne premašuje 5 % ukupnog godišnjeg ulova te vrste;
                     
                  
                        (3)
                     
                     
                        u ribolovu škampa plovilima koja se koriste pridnenim povlačnim mrežama (koćama) (OTB, OTT, TBN) veličine oka mrežnog tega od najmanje 70 mm opremljenima rešetkom za sortiranje vrsta s razmakom između prečki rešetke od najviše 35 mm, u vodama Unije u zoni ICES-a 3a:
                        kombinirana količina lista, koljaka, pišmolja, bakalara, ugljenara i oslića veličine manje od minimalne referentne veličine za očuvanje koja ne premašuje 4 % ukupnih godišnjih ulova škampa, lista, koljaka, pišmolja i sjeverne kozice, bakalara, ugljenara i oslića;
                     
                  
                        (4)
                     
                     
                        u ribolovu sjeverne kozice plovilima koja se koriste pridnenim povlačnim mrežama (koćama) (OTB, OTT) veličine oka mrežnog tega od najmanje 35 mm opremljenima rešetkom za sortiranje vrsta s razmakom između prečki rešetke od najviše 19 mm, sa slobodnim otvorom za ribe, u vodama Unije u zoni ICES-a 3a:
                        kombinirana količina lista, koljaka, pišmolja, bakalara, iverka zlatopjega, ugljenara, haringe, norveške ugotice, velikog srebrnjaka i ugotice pučinke veličine manje od minimalne referentne veličine za očuvanje, ako postoji, koja ne premašuje 5 % ukupnih godišnjih ulova škampa, lista, koljaka, pišmolja, bakalara, ugljenara, iverka zlatopjega, sjeverne kozice, oslića, norveške ugotice, velikog srebrnjaka, haringe i ugotice pučinke;
                     
                  
                        (5)
                     
                     
                        u ribolovu plovilima koja se koriste pridnenim povlačnim mrežama (koćama) (OTB, OTT, TBN, PTB) veličine oka mrežnog tega 90–119 mm, opremljenima plohom Seltra gornje plohe veličine oka mrežnog tega od 140 (kvadrat), 270 mm (romboid) ili 300 mm (kvadrat), ili pridnenim povlačnim mrežama (koćama) (OTB, OTT, TBN, PTB) veličine oka mrežnog tega od najmanje 120 mm, u vodama Unije u zoni ICES-a 3a:
                        količina pišmolja veličine manje od minimalne referentne veličine za očuvanje koja ne premašuje 2 % ukupnih godišnjih ulova škampa, bakalara, koljaka, pišmolja, ugljenara, lista, iverka zlatopjega i oslića;
                     
                  
                        (6)
                     
                     
                        u ribolovu škampa plovilima koja se koriste pridnenim povlačnim mrežama (koćama) veličine oka mrežnog tega 80–99 mm, opremljenima mrežom SepNep, u vodama Unije na potpodručju ICES-a 4:
                        količina iverka zlatopjega veličine manje od minimalne referentne veličine za očuvanje koja ne premašuje 3 % ukupnih godišnjih ulova ugljenara, iverka zlatopjega, koljaka, pišmolja, bakalara, sjeverne kozice, lista i škampa;
                     
                  
                        (7)
                     
                     
                        u ribolovu kozice pjeskulje plovilima koja se koriste povlačnim mrežama (koćama) s gredom u vodama Unije u zonama ICES-a 4b i 4c:
                        količina svih vrsta koje podliježu ograničenjima ulova koja u 2021. i 2022. ne premašuje 6 %, a u 2023. 5 % ukupnih godišnjih ulova svih vrsta koje podliježu ograničenjima ulova ostvarenih u tom ribolovu;
                     
                  
                        (8)
                     
                     
                        u ribolovu pridnenih vrsta plovilima koja se koriste pridnenim povlačnim mrežama (koćama) (OTB, OTT, PTB) veličine oka mrežnog tega od najmanje 120 mm i love manjića u vodama Unije na potpodručju ICES-a 4:
                        količina manjića veličine manje od minimalne referentne veličine za očuvanje koja ne premašuje 3 % ukupnih godišnjih ulova manjića u tom ribolovu;
                     
                  
                        (9)
                     
                     
                        u mješovitom ribolovu pridnenih vrsta plovilima koja se koriste pridnenim povlačnim mrežama (koćama) ili potegačama (OTB, OTT, SDN, SSC) veličine oka mrežnog tega 70–99 mm (TR2) u vodama Unije u zoni ICES-a 4c:
                        kombinirana količina pišmolja i bakalara veličine manje od minimalne referentne veličine za očuvanje koja ne premašuje 5 % ukupnih godišnjih ulova pišmolja i bakalara; najveća količina bakalara koja se smije odbaciti ograničena je na 2 % tih ukupnih godišnjih ulova;
                        izuzeće de minimis utvrđeno u ovoj točki primjenjuje se privremeno, do 31. prosinca 2021. Države članice koje imaju izravan upravljački interes u najkraćem mogućem roku, a najkasnije 1. svibnja 2021., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2021.;
                     
                  
                        (10)
                     
                     
                        u mješovitom ribolovu pridnenih vrsta plovilima koja se koriste pridnenim povlačnim mrežama (koćama) ili potegačama (OTB, OTT, SDN, SSC) veličine oka mrežnog tega 70–99 mm (TR2) u vodama Unije u zonama ICES-a 4a i 4b:
                        količina pišmolja veličine manje od minimalne referentne veličine za očuvanje koja ne premašuje 4 % ukupnih godišnjih ulova pišmolja;
                        izuzeće de minimis utvrđeno u ovoj točki primjenjuje se privremeno, do 31. prosinca 2022. Države članice koje imaju izravan upravljački interes u najkraćem mogućem roku, a najkasnije 1. svibnja 2022., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2022.;
                     
                  
                        (11)
                     
                     
                        u mješovitom ribolovu pridnenih vrsta plovilima koja se koriste povlačnim mrežama (koćama) s gredom veličine oka mrežnog tega 80–119 mm u vodama Unije na potpodručju ICES-a 4:
                        količina pišmolja veličine manje od minimalne referentne veličine za očuvanje koja ne premašuje 2 % ukupnih godišnjih ulova iverka zlatopjega i lista;
                        izuzeće de minimis utvrđeno u ovoj točki primjenjuje se privremeno, do 31. prosinca 2021. Države članice koje imaju izravan upravljački interes u najkraćem mogućem roku, a najkasnije 1. svibnja 2021., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2021.;
                     
                  
                        (12)
                     
                     
                        u ribolovu pelagijskih vrsta koje ulove pelagijske koćarice ukupne dužine do 25 metara upotrebljavajući pelagijske koće (OTM/PTM) i koje ciljano love skuše, šarune i haringe u zonama ICES-a 4b i 4c južno od 54 stupnja sjeverne geografske širine;
                        zajednička količina skuše, šaruna, haringe i pišmolja ne smije premašiti 1 % ukupnog godišnjeg ulova skuše, šaruna, haringe i pišmolja;
                        izuzeće de minimis utvrđeno u ovoj točki primjenjuje se privremeno, do 31. prosinca 2022. Države članice koje imaju izravan upravljački interes u najkraćem mogućem roku, a najkasnije 1. svibnja 2022., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2022.;
                     
                  
                        (13)
                     
                     
                        u mješovitom ribolovu pridnenih vrsta povlačnim mrežama (koćama) (OTB, OTM, OTT, PTB, PTM, SDN, SPR, SSC, TB, TBN) veličine oka mrežnog tega veće od 80 mm u zoni ICES-a 3a i na potpodručju ICES-a 4 te u ribolovu sjeverne kozice s pomoću alata opremljenog rešetkom za sortiranje vrsta s razmakom između prečki rešetke od najviše 19 mm ili li ekvivalentnim selektivnim uređajem i uređajem za zadržavanje riba veličine oka mrežnog tega veće od 35 mm u zoni ICES-a 3a ili veće od 32 mm u zoni ICES-a 4:
                        kombinirana količina papaline, hujice, norveške ugotice i ugotice pučinke koja ne premašuje 1 % ukupnih godišnjih ulova ostvarenih u mješovitom ribolovu pridnenih vrsta i u ribolovu sjeverne kozice;
                        izuzeće de minimis utvrđeno u ovoj točki primjenjuje se privremeno, do 31. prosinca 2022. Države članice koje imaju izravan upravljački interes u najkraćem mogućem roku, a najkasnije 1. svibnja 2022., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2022.;
                     
                  
                        (14)
                     
                     
                        u pridnenom ribolovu oslića plovilima koja se koriste parangalima (LLS) na potpodručju ICES-a 4:
                        količina manjića (Molva molva) veličine manje od minimalne referentne veličine za očuvanje koja ne premašuje 3 % ukupnih godišnjih ulova manjića ostvarenih u toj vrsti ribolova;
                        izuzeće de minimis utvrđeno u ovoj točki primjenjuje se privremeno, do 31. prosinca 2022. Države članice koje imaju izravan upravljački interes u najkraćem mogućem roku, a najkasnije 1. svibnja 2022., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2022.;
                     
                  
                        (15)
                     
                     
                        u mješovitom ribolovu pridnenih vrsta pridnenim povlačnim mrežama (koćama) (OTB, OTT, PTB) veličine oka mrežnog tega 80–99 mm (TR2) u zonama ICES-a 4b i 4c:
                        količina šaruna (Trachurus spp.) koja ne premašuje 6 % ukupnih godišnjih ulova šaruna ostvarenih u tom ribolovu;
                        izuzeće de minimis utvrđeno u ovoj točki primjenjuje se privremeno, do 31. prosinca 2022. Države članice koje imaju izravan upravljački interes u najkraćem mogućem roku, a najkasnije 1. svibnja 2022., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2022.;
                     
                  
                        (16)
                     
                     
                        u mješovitom ribolovu pridnenih vrsta pridnenim povlačnim mrežama (koćama) (OTB, OTT, PTB) veličine oka mrežnog tega 80–99 mm (TR2) u zonama ICES-a 4b i 4c:
                        količina skuše (Scomber scombrus) koja ne premašuje 6 % ukupnih godišnjih ulova skuše ostvarenih u tom ribolovu;
                        izuzeće de minimis utvrđeno u ovoj točki primjenjuje se privremeno, do 31. prosinca 2022. Države članice koje imaju izravan upravljački interes u najkraćem mogućem roku, a najkasnije 1. svibnja 2022., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2022.;
                     
                  
                        (17)
                     
                     
                        u industrijskom ribolovu pelagijskim koćaricama kojima se ciljano lovi ugotica pučinka u potpodručju ICES-a 4 i na kojima se ta vrsta obrađuje radi dobivanja osnove surimija:
                        količina ugotice pučinke (Micromesistius poutassou) koja ne premašuje 5 % ukupnih godišnjih ulova ugotice pučinke;
                        izuzeće de minimis utvrđeno u ovoj točki primjenjuje se privremeno, do 31. prosinca 2022. Države članice koje imaju izravan upravljački interes u najkraćem mogućem roku, a najkasnije 1. svibnja 2022., dostavljaju dodatne znanstvene informacije u prilog tom izuzeću. STECF ocjenjuje dostavljene znanstvene informacije do 31. srpnja 2022.
                     
                  
         
            Članak 12.
            Stavljanje izvan snage i prijelazne odredbe
            Delegirana uredba (EU) 2019/2238 stavlja se izvan snage s učinkom od 1. siječnja 2021.
            Međutim, članci 11. i 12. Delegirane uredbe (EU) 2019/2238 i dalje se primjenjuju do 31. prosinca 2021. ili dok delegirani akt koji se donese u skladu s člankom 15. stavkom 2. Uredbe (EU) 2019/1241 ne stupi na snagu, ako to bude ranije.
         
         
            Članak 13.
            Stupanje na snagu i primjena
            Ova Uredba stupa na snagu sljedećeg dana od dana objave u Službenom listu Europske unije.
            članci 1. do 11. primjenjuju se od 1. siječnja 2021. do 31. prosinca 2023.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. kolovoza 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 179, 16.7.2018., str. 1.
         
         
            (2)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).
         
            (3)  Delegirana Uredba Komisije (EU) 2019/2238 оd 1. listopada 2019. o utvrđivanju pojedinosti o provedbi obveze iskrcavanja u ribolovu određenih pridnenih vrsta u Sjevernome moru za razdoblje 2020.–2021. (SL L 336, 30.12.2019., str. 34).
         
            (4)  Ujedinjena Kraljevina prestala je biti država članica 1. veljače 2020.
         
            (5)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (6)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (7)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (8)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (9)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (10)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (11)  https://stecf.jrc.ec.europa.eu/documents/43805/1780485/STECF+PLEN+17-02.pdf
         
            (12)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (13)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (14)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (15)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (16)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (17)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (18)  Delegirana uredba Komisije (EU) br. 1395/2014 оd 20. listopada 2014. o uspostavi plana za odbačeni ulov za ribolov određenih malih pelagijskih vrsta i ribolov u industrijske svrhe u Sjevernome moru (SL L 370, 30.12.2014., str. 35).
         
            (19)  https://stecf.jrc.ec.europa.eu/documents/43805/812327/STECF+PLEN+14-02.pdf
         
            (20)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (21)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (22)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf
         
            (23)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf/d7110d8a-c4da-498c-8b30-98d0b5c2fc22
         
            (24)  http://ices.dk/sites/pub/Publication%20Reports/Advice/2020/2020/cod.27.47d20.pdf
         
            (25)  http://ices.dk/sites/pub/Publication%20Reports/Advice/2020/2020/cod.27.47d20.pdf
         
            (26)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (27)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (28)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (29)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (30)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (31)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf
         
            (32)  Uredba (EU) 2019/1241 Europskog parlamenta i Vijeća od 20. lipnja 2019. o očuvanju ribolovnih resursa i zaštiti morskih ekosustava putem tehničkih mjera, o izmjeni uredbi Vijeća (EZ) br. 1967/2006, (EZ) br. 1224/2009 i uredbi (EU) br. 1380/2013, (EU) 2016/1139, (EU) 2018/973, (EU) 2019/472 i (EU) 2019/1022 Europskog parlamenta i Vijeća te o stavljanju izvan snage uredbi Vijeća (EZ) br. 894/97, (EZ) br. 850/98, (EZ) br. 2549/2000, (EZ) br. 254/2002, (EZ) br. 812/2004 i (EZ) br. 2187/2005 (SL L 198, 25.7.2019., str. 105).
         
            (33)  Oznake alata iz ove Uredbe utvrđene su u Prilogu XI. Provedbenoj uredbi Komisije (EU) br. 404/2011 o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike. Za plovila čija je duljina preko svega (LOA) manja od 10 m, oznake alata iz ove Uredbe utvrđene su u klasifikaciji alata FAO-a.